Tervetuloa Armon kalliolle! Minä olen Petri Välimäki.
Olemme nyt käsittelemässä -
yhtä Raamatun aarreaittaa jälleen eli Apostolien tekoja.
Apostolien teoissa me näemme elävän Jumalan toimivan.
Ylösnousemuksen jälkeen Jeesus lähettää opetuslapsensa/apostolinsa, -
ja näemme hyvin monia mielenkiintoisia, upeita asioita.
Se on samalla ensimmäinen lähetyshistoria.
Se on ensimmäinen kirkkohistoria, luotettavinta ja tarkinta tietoa -
Jumalan seurakunnan alun vaiheista, henkilöistä, tapahtumista.
Siitä, miten Jumala itse on synnyttänyt ja vahvistanut -
kristillisen seurakunnan ja kristillisen uskon -
tulemaan lopulta aina meille asti.
Viimeksi tutkimme sitä, -
miten Hän opetti ylösnousemuksensa jälkeen.
Hän korosti opetuslapsilleen, ettei näiden tule lähteä Jerusalemista -
ennen kuin he saavat kokea Isän lupauksen täyttymisen -
ja heidät kastetaan Pyhällä Hengellä. Jeesus vielä lisäsi: -
Myös tuon tilanteen jatko oli hyvin puhutteleva.
Luetaan suoraan täältä Apostolien teoista.
Opetuslapset saivat kokea jotain hyvin ainutlaatuista.
He saivat katsoa ja nähdä, miten Jeesus otettiin ylös taivaaseen.
Näissä ohjelman alussa kuvatuissa Raamatun suorissa teksteissä -
on aika monta näkökulmaa, jotka saattavat jopa hieman hämmentääkin.
Ellei ole näihin kohtiin tai Raamattuun huolella paneutunut, -
ne saattavat tuntua hiukan vierailta monen kristityn mielestä.
Sanoma Pyhästä Hengestä aiheuttaa monen mielessä hiukan kysymyksiä -
Jumalan voimasta, Jumalan voiman vaikutuksesta.
Jeesuksen paluukin voi hiukan pelottaa.
Olen nähnyt, miten ihmiset voivat olla aika arkana sen äärellä, -
että Herramme tulee takaisin.
Aika usein turvallisena pidetty kristillisyys -
on enemmän opillista.
Kuvataan erilaisia opinkohtia, -
puhutaan erilaisia asioita, jotka ihmiset voivat mieltää ja oppia.
Jumalan todellisen voiman tai Pyhän Hengen lahjojen painottaminen -
saatetaan kokea hieman arvelutta- vana, eräänlaisena erikoisuutena.
Jotkut voivat ajatella sitä -
jonkinlaisena kristinuskon marginaali-ilmiönä.
Tämä ei ole kuitenkaan Raamatun todellisuus, sen kuva asiasta.
Näin ei ole siis Jumalan Sanassa.
Todella Raamattuun pohjaavaan -
ja sen tekstiä sellaisenaan kunnioittavaan kristillisyyteen -
kuuluu Jumalan voiman ilmeneminen aivan alusta alkaen -
ja aivan luonnostaan.
Jeesus itse julisti Jumalan valtakunnan evankeliumia.
On esimerkiksi arvioitu, että evankeliumeissa -
noin 70 % jakeista kuvaa seuraavia tilanteita: -
Jeesus on joko parantamassa, -
menossa parantamaan tai tulossa parantamasta.
Jokainen evankeliumit huolella lukeva joutuu siis näkemään, -
että Hän on koko ajan mukana.
Näemme siellä valtavan välittävän, armahtavan Vapahtajan, -
joka valtavasti auttaa lukuisia ihmisiä.
Hän menee kärsivien ihmisten rinnalle.
Hän auttaa spitaalisia, joita muut yleensä silloin pitivät kirottuina.
Jeesus kuitenkin rakasti, vietti aikaa ja kerrotaan, -
miten hän söi spitaalisen Simonin kotona.
Ja Jeesus paransi.
Näemme ihmiset, jotka ovat olleet sokeita -
ja ovat olleet suuressa pimeydessä fyysisesti ehkä koko ikänsä.
Jeesus tulee ja kohtaa heidät.
Kun sokeat huutavat apua, niin toiset yrittävät estää, -
ettei Häntä saa vaivata.
Jeesus sanoi: "Älkää estäkö."
Hän haluaa kuulla, mitä heillä on kerrottavaa.
He kertovat, ja Jeesus parantaa heidät.
Näemme altaalla olevan ihmisen, -
joka on ollut 38 vuotta rampana.
Hän sanoo: "Herra, minulla ei ole ketään."
Hänellä ei ole ketään.
Silti Jeesus kohtaa hänet, Jeesus näkee hänet.
Jeesus näkee hänen yksinäisyytensä. Ja Jeesus parantaa hänet.
Herramme Jeesuksen elämässä näimme koko ajan -
tällaisen valtavan välittävän, rakastavan, ihmisiä auttavan -
Jumalan ja Vapahtajan.
Nyt Apostolien teoissa ja myös Uuden testamentin kirjeissä -
ja koko Raamatussa on tämä sama Vapahtaja, -
sama Jumala. Jeesus on sama eilen, tänään ja iankaikkisesti.
Edelleen Hän vahvistaa armonsa sanan tunnusteoin ja merkein.
Ihmiset saavat kuulla ihanan sanoman Jumalan armosta ja rakkaudesta, -
mutta myös kokea Hänen parantavan ja hoitavan kosketuksensa.
Täällä Jumalan Sanassa -
näitä asioita ei siis aseteta vastakkain.
Ei ole niin, että olisi Sanaa ja teoriaa painottava, -
hurjan oikeaoppinen oppi, joka on irti tästä elämästä, toiminnasta, -
kohtaamisesta, voimasta.
Tai että olisi vain pelkkään voimaan keskittyvä -
ja sitä ikään kuin ylipainottava -
ja Sanan jotenkin unohtava tai sivuuttava painotus.
Täällä se ei mene niin. Täällä Sanassa se menee niin, -
että nämä kaksi puolta kuuluvat hyvin kiinteästi -
ja selkeästi koko ajan yhteen.
Oikeastaan Apostolien tekoja voisi kuvata yleistasolla 3 kuvauksella, -
3 näkökulmalla, jotka yhtä aikaa ovat kaikki tasapainossa.
Ensimmäisenä on se, että siellä julistetaan Jeesusta Kristusta.
Sanoma Vapahtajan työstä ja sovituksesta on siis aina ytimessä.
Toinen on se, että julistetaan Jumalan Sanaa.
Uusi testamentti ei ollut silloin vielä syntynyt, -
mutta silti julistettiin Kristusta Jumalan Sanasta.
Sitä julistettiin Vanhan testamentin profetioista.
Hyvin selkeää sanomaa Kristuksesta, -
mutta vahvasti Jumalan Sanaan pitäytyen.
Kolmas on se, että oltiin hyvin avoimia Jumalan voimalle.
Rukoiltiin ja pyydettiin, että Jumala vahvistaisi Sanansa.
Ja Jumala todella vahvisti.
Nämä kolme näkökulmaa leimaavat siis koko Apostolien tekoja.
Ne eivät ole vastakkain, vaan kuuluvat yhteen.
Julistetaan Jeesusta Kristusta.
Julistetaan Häntä Jumalan Sanasta -
ja ollaan avoimia Pyhän Hengen voimalle, sen vaikutukselle.
Pyydetään Häntä vahvistamaan Sanansa. Ja Hän tekee niin.
Uskon henkilökohtaisesti, että tänäkin päivänä -
halutessamme palvella Jumalan seurakuntaa -
mahdollisimman uskollisina Jumalan Sanalle -
se on juuri tämä yhdistelmä. Ei yksipuolisesti johonkin suuntaan, -
vaan kaikki yhdessä tasapainossa muistaen vielä sen, -
että Jumalan Sana painottaa erityisesti rakkautta.
Kaikki, mitä teette, tehkää rakkaudessa -
nämä edellisetkin näkökulmat koko ajan muistaen.
Kyse ei ole näytösten tekemisestä vaan rakkaudesta, -
Jumalan rakkaudesta syntistä ihmistä kohtaan.
Hän toivoo, että se myös meissä heijastuu, kun me palvelemme.
Päivän tekstissämme opetuslapset saivat kokea myös -
jotain muuta hyvin voimakasta. He saivat nähdä, -
kun Jeesus otettiin ylös taivaaseen heidän silmiensä edessä.
Kerrottiin, että samalla tavalla Hän kerran tulee palaamaan.
Tämä on itsellenikin aika puhutteleva asia, jopa kokemus.
Viime kesänä olimme rakkaan vaimoni kanssa Israelin matkalla.
Majoituimme juuri tuolla samalla Öljyvuorella, -
missä tekstimme tapahtuma tapahtui.
Kävellä siellä, katsella niitä tapahtumapaikkoja, -
rukoilla ja miettiä.
Miettiä, miten Hän kerran tulee palaamaan.
Se tapahtuu tuonne Öljyvuorelle.
Voit käydä siellä -
ja siellä on paikka, josta uskotaan Jeesuksen nousseen taivaaseen.
Jo Sakarjan kirjassa kuvataan tulevaa Herran päivää.
Luvussa 14 sanotaan näin: -
Aika hurjalla tavalla Hän tulee, kun sanotaan Öljymäen halkeavan -
kahtia idästä länteen hyvin suureksi laaksoksi.
Vähän ajan päästä kuvataan sitä iloa, joka siitä seuraa.
Näemme, miten tulee tapahtumaan se, -
minkä kaksi valkeisiin puettua miestä kertoivat apostoleille.
Samalla tavalla, kun näitte Hänen taivaaseen menevän, -
Hän tulee kerran takaisin. Sakarjan kirjan kohdasta näemme, -
että Hän palaa sinne Öljymäelle.
Siitä alkaa myös uusi ajanjakso, -
jolloin tänne palattuaan Herra ottaa täällä vallan -
ja saamme elää valtavan ihanaa siunauksen aikaa Jumalan kanssa.
Sielunhoidossa olen nähnyt, että Jeesuksen paluu aiheuttaa usein -
ihmisille suurta arkuutta.
Siksi haluan vielä muistuttaa siitä, -
että Jeesuksen omina saamme käydä -
myös tuohon päivään hyvin luottavaisesti.
Nimittäin Raamattu kertoo sen kaikkein suurimman ydinsanoman: -
Jeesus on ristillä omalla verellään sovittanut kaikki meidän syntimme.
Raamatun mukaan Hän on meidän syntiemme sovitus -
eikä vain meidän vaan myös koko maailman syntien.
Se on täytetty. Kaikki synnit on sovitettu.
Siksi kaikkein heikoin ja syntisin, joka Jeesukseen turvautuu, -
saa kaikki syntinsä anteeksi.
Hän tulee Jumalan edessä täysin armahdetuksi, -
niin kuin ei olisi ikinä yhtään syntiä tehnyt.
Silloin on sekin Sana totta, ettei ole mitään kadotustuomiota niille, -
jotka Kristuksessa Jeesuksessa ovat -
ja jokainen Jeesusta avuksi huutava pelastuu.
Kun ymmärrämme evankeliumin valtavan suuren ytimen, -
niin silloin meidän ei tarvitse pelätä Herran tulemista.
Se on suuri ilo, että Vapahtajamme tulee takaisin.
Se tarkoittaa, että tämän maailman kärsimysten aika on loppumassa.
Todella saamme uudella tavalla tulla Jumalan rakkauden yhteyteen.
Olen usein miettinyt, miltähän tuntuu nähdä täysin rakastavat kasvot, -
täysin rakastavat silmät.
Uskon, että saamme kohdata valtavan hyvän ja armollisen Jumalan.
Tämä turva meillä on Jeesuksessa.
Rukoillaan, ettei kenenkään tarvitse jäädä ahdistukseen, -
vaan saa kokea sen suuren ilon. Rukoile sinä siellä ja me täällä.
Kiitos, rakas taivaallinen Isä, -
että saamme Jeesuksen Kristuksen nimessä tulla nyt täysin turviisi.
Herra, pyydämme, että annat Pyhän Henkesi.
Tule, Jeesus Kristus, Jumalan Poika.
Tule hänen sydämeensä, joka Sinua juuri nyt rukoilee -
ja pyytää syntejään anteeksi. Jeesuksen nimessä ja veressä -
saat, ystävä rakas, uskoa, että kaikki syntisi on annettu anteeksi.
Kiität vaan Jeesusta. Olet Häneen puettu, armahdettu ja rakastettu.
Herra siunatkoon sinua ja varjelkoon sinua.
Herra kirkastakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi -
ja antakoon sinulle rauhan.
Isän ja Pojan ja Pyhän Hengen nimeen. Aamen.
Näin menimme taas pienen palasen eteenpäin Apostolien teoissa.
Tästä jatkamme uusia, vähän isompiakin askeleita jatkossa.
Olet lämpimästi tervetullut taas Armon kalliolle. Hei!
Kun haluat olla mukana tukemassa Armon kalliolla -ohjelmia, -
voit soittaa ruudulla näkyvään numeroon.
Voit myös laittaa tukesi tilille ruudulla näkyvän viitteen kera.
Kiitos lahjastasi!
Tekstitys: Tuula-Riitta Virrankare